In nomine sanctæ et individuæ Trinitatis. Notum sit omnibus fidelibus christianis quod ego Guiardus de Clareio laudavi et concessi æcclesiæ Vallislucentis quicquid tenebat de feodo domini Herberti Crassi apud Cirilleium. Hujus laudationis testes fuerunt: Guiardus, monachus de Pontiniaco; Galterus Buzacre; Aericus, decanus; Drogo Strabo, de Villamauri; Iterius Venator; Guibertus et Josbertus, fratres ejus; Everardus Benedictus. Hoc etiam laudavit uxor mea nomine Lora, filia predicti Herberti Crassi, ad quam pertinebat ista terra. Laudationis hujus testes fuerunt: Bartholomeus et Herbertus, fratres mei; Everardus, miles; Herbertus, miles de Clareio; Arnulfus, monachus de monasterio Arremato. Iterum ego Guiardus, hanc cartam esse legitimam et laudabilem recognovi, in curia domini Henrici Trecensis episcopi, ita quod hujus recognitionis ex eadem curia testes fuerunt: Odo, archidiaconus; Petrus Strabo; Galterus de Boi; magister Girardus; magister Bernardus. Et ut ratum et inconcussum hoc omni tempore haberetur, precibus meis sigilli impressione predicti Henrici Trecensis episcopi firmatur.